Kompanija
Preduzeće, ili privredno društvo, je pravno lice koje obavlja delatnost u cilju sticanja dobiti. Naziva se još i firma, kompanija ili korporacija.

Vrste 

Preduzeća, u zavisnosti od osnivača, mogu biti javna i privatna. Javna preduzećah osniva država ili jedinica lokalne samouprave radi obavljanja delatnosti od opšteg interesa. Privatno preduzeće može osnovati svako fizičko lice i pravno lice.

Pravne forme preduzeća su:
 ortačko društvo;
 komanditno društvo;
 društvo sa ograničenom odgovornošću;
 akcionarsko društvo.

Funkcije 

Ciljna funkcija prduezeća je dobit (profit). Ovo karakteriše sve pravne forme preduzeća. Preduzećima koja obavljaju delatnost od opšteg interesa svojstveno je da, pored ove ciljne funkcije, mogu imati i sekundarnu ciljnu funkciju. Ona se sastoji u zadovoljavanju potreba korisnika usluga iz obavljanja ove delatnosti. Nije isključeno da se preduzeća osnivaju radi uštede troškova svojim osnivačima, bez obzira na to što Zakon o preduzećima izričito ne predvića. U pitanju su: istraživanja tržišta, istraživanja nalazišta određenih rudnih sirovina, obavljanje određenih zajedničkih funkcija i slično.

Preduzeća organizuju proizvodnju, nude na tržištima određene količine roba (gotovih proizvoda), nastojeći da maksimiziraju svoje dobiti. Kada odlučuju o proizvodnji i ponudi, preduzeća nastoje da svoje prozvode (usluge) prodaju po takvim cenama, kako bi pokrili cene koštanja (odnos ukupnih troškova proizvodnje i prometa po jedinici proizvoda) i ostvarili određeni iznos dobiti (na primer, u vrednosti 10% cene koštanja). Preduzeća se uzdržavaju od smanjivanja cena, jer to mogu uraditi i konkurenti. Tima mogu više izgubiti nego dobiti. Ovakvo ponašanje preduzeća svojstveno je privredama sa izraženom konkurencijom i bez značajnih inflatornih i monopolističkih tendencija.

Obeležja 

Osnovna obeležja preduzeća su:
 preduzeće ima svoju ekonomiju;
 ekonomiju ostvaruje u okruženju sa kojim je u permanentnoj komunikaciji;
 preduzeće je složen, dinamički, ekonomski sistem;
 preduzeće je poslovno-finansijski entitet, te se kao takav rukovodi, pre svega, poslovno-finansijskim ciljevima;
 procesima i pojavama u preduzeću upravlja kompetentan menadžment.

Vidi još 
 Vrste preduzeća po državama
 Preduzetnik
 Profit

Literatura 

Dignam, A and Lowry, J (2006) Company Law, Oxford University Press .
John Micklethwait and Adrian Wooldridge, The Company: a Short History of a Revolutionary Idea (New York: Modern Library, 2003)

Vanjske veze 

 Spiegel-Artikel: Geheimnis der Namen – Warum Firmen heißen wie sie heißen
 decisions.ch Entscheidungen zum Schweizer Firmenrecht
 zefix.ch Zentraler Firmenindex der Schweiz in vier Sprachen

Privredno pravo
Pravna lica